U Puntettu

U Puntettu, in talianu Pontetto, hè u nome di un quartieru storicu di Bastia, situatu trà u Vechju Portu è a Citatella .

 Situazione 
miniatura|U Puntettu in u 1892
U Puntettu si trova nant'à a parte sud di u Vechju Portu di Bastia. Hè delimitatu à u nordu da A Marina, à l'este da a cala Albert Gilio, à u sud da a scalinata Romieu, à l'ueste da u carrughju di U Colle.
centro|miniatura|A Citatella è U Puntettu

 Storia 
Hè difficiule di sapè da quandu datanu e prime case di Puntettu. A so storia hè ligata à u sviluppu di Terra Vechja, u quartieru di u Vechju Portu, dopu à a fundazione genuvese di Terra Nova, a Citatella, à u XIVu seculu  .
centro|miniatura| Case di U Puntettu

 Orìgine di u nome 
U nome di U Puntettu vene d'un ponte chì ùn esiste più, è chì francava in i tempi u fiume di U Guadellu, chì si ghjetta in u Vechju Portu. Stu fiume hè statu canalizatu, ùn si vede più.

 Punti di interessu 

 case storiche 
Ci sò belle case in u quartieru di U Puntettu. In particulare u Palazzu Rinesi-Romieu, a Casa Bonavita è a Casa Montesoro. 

 U Palazzu Rinesi-Romieu 
Hè a famiglia Rinesi, ricca famiglia di cummercianti bastiacci chì anu fattu custruisce a so casa nant'à u latu sud di u Vechju Portu di Bastia. Una figliola Rinesi si maritò cun un certu Romieu, maestru cultellaghju originariu di Langres.  
centro|miniatura| U Palazzu Rinesi-Romieu

 A Casa Montesoro 
I Montesoro eranu una ricca famiglia bastiaccia. A casa Montesoro hè situata Piazza di l'oliu.centro|miniatura|A Casa Montesoro

 A Casa Bonavita 
Si trova à l'angulu trà u carrughju di u Bastione è a Ricciata San Carlu Vechju.
centro|miniatura|Casa Bonavita

 A scalinata Rinesi-Romieu 
L'inseme custituitu da a rampa, a scalinata è u giardinu di Romieu sò catalogati cum'è munumenti storichi da u 2017  . Custruitu à u XIXmu seculu, a scala hè opera di u famosu architettu bastianu Paul-Augustin Viale .

 U Puntettu in a literatura 
U scrittore corsu Sebastianu Dalzeto (1875-1963) hà resu famosu u quartieru di U Puntettu, in u so rumanzu Pesciu Anguilla, d'induve esce l'eroe. Hè u primu rumanzu in lingua corsa.

 Nomi di lochi 
Eccu unepochi di nomi di lochi è di carrughji di U Puntettu :

 Rue Giulietta
 Rue du Pontetto
 Rue du Bastion
 Rue des Mulets
 Quai Albert Gilio
 Rue du Colle
 Piazza di l'Oliu
 Ricciata San Carlu Vechju, o Descente de la Gabella
 U Mughjò

 Dibattitu 
In u 2013, u Puntettu si ritrova à u core di a campagna municipale di Bastia. Un prughjettu chì prevede a distruzzione d'une pochi di casali, cumpresa a Casa Montesorohttps://www.ulevante.fr/u-puntettu-au-conseil-des-sites-de-corse-un-vote-antidemocratique/, hè stata cuntestata da certi candidati  .

 Da vede dinù 

 Vechju Portu di Bastia
 Citadella di Bastia

 Note 

Categoria:Bastia